מורשת הותורן

עטיפת הספר השני בסדרה
מורשת הותורן (באנגלית: The Inheritance Games; מכונה גם על שם הספר הראשון: משחקי הירושה) היא טרילוגיית ספרים בסוגת רומן לנוער בוגר מאת ג'ניפר לין בארנס. יצאה לאור במקור באנגלית בהוצאת Little, Brown Books for Young Readers. סדרת הספרים מתמקדת בנערה בשם אייברי קיילי גרמבס ובמשפחת הותורן. נכון לינואר 2024 היא כוללת ארבעה ספרים: משחקי הירושה<ref name=":0"></ref> (יצא לאור באנגלית בשנת 2020; בעברית במרץ 2023); שושלת הותורן<ref name=":8"></ref> (יצא לאור באנגלית בשנת 2021; בעברית ביוני 2023); הגמביט האחרון (יצא לאור באנגלית בשנת 2022; בעברית באוגוסט 2023).
עטיפת הספר השלישי בסדרה
ספר נוסף נקרא האחים הותורן (יצא לאור באנגלית ב-29 באוגוסט 2023; יצא לאור בעברית ב-2024). הספר הוא ספין אוף של הסדרה ואינו נכלל בה. עלילת הספר מתמקדת בדמויותיהם של אייברי, ג'יימסון וגרייסון ואינה חלק מעלילת הטרילוגיה, שנגמרת בגמביט האחרון.<ref name="x You are viewing your 1 free article this month. Login to read more articles. PRH Children’s bags three more from Barnes set in her Inheritance Games world"></ref>

== עלילת הסדרה ==
אייברי קיילי גרמבס היא נערה ממשפחה ענייה, שחיה בעיירה קטנה בארצות הברית. אמה מתה, את אביה לא הספיקה להכיר, והיא מתגוררת עם אחותה, ליבי, ובן זוגה האלים. השלושה מתקשים לשלם שכר דירה, אייברי ישנה במכונית הישנה שלה ומבריזה משיעורים בשביל לעבוד.

יום אחד קורא לה מנהל בית הספר למשרדו, ושם היא מגלה שנבחרה ליורשת של טוביאס הותורן, האיש הכי עשיר בארצות הברית. בהמשך היא תגלה שהיא לא רק היחידה שמצטרפת ליורשים מבית הותורן, אלא שהיא יורשת את רוב הונו של טוביאס על חשבון נכדיו.

אחד התנאים לקבלת הירושה הוא לעבור לגור בביתו של טוביאס הותורן, בחיק משפחתו המאוד מורכבת, לשנה שלמה ברציפות. תוך פתרון חידות והיכרות עם ארבעת נכדיו של טוביאס ועם המשפחה הכי עשירה בארצות הברית, מתקרבת אייברי לתשובה לשאלה – למה היא קיבלה את הירושה הזאת?

== ביקורות ופרסים ==
הספר משחקי הירושה היה רב מכר של ניו יורק טיימס ואינדיבאונד לאחר יציאתו לאור בשנת 2020.<ref name=":0" /> הוא זכה לביקורות משבחות מ־Publishers Weekly<ref></ref> ומ-Kirkus Reviews<ref name=":0" />, וכן מ־Booklist<ref></ref> ו־Basic Library Journal<ref></ref> וביקורת מ-Bulletin of the Center for Children's Books .<ref></ref> בשנת 2021 זכה הספר בפרס ספר העשרה<ref name=":1"></ref> והיה מועמד לפרס אדגר לצעירים,<ref name=":2"></ref> פרס הבחירה של Goodreads לצעירים,<ref name=":7"></ref> עשרת ספרי העשרה המובילים של YALSA,<ref name=":3"></ref> ובפרסים נוספים.<ref name=":4"></ref><ref name=":5"></ref><ref name=":0" />

הספר שושלת הותורן זכה לביקורות חיוביות ב-Kirkus Reviews<ref name=":8" /> וב-School Library Journal.<ref></ref> בשנת 2021 הגיע לשלב האחרון בפרס Goodreads Choice לספרות מבוגרים צעירים.<ref name=":6"></ref>

== תרגום הסדרה לעברית ==
ספרי הסדרה תורגמו על ידי ענבל מלכה ויצאו לאור בהוצאת ידיעות ספרים.
עטיפת הספר הרביעי
== הדמויות בטרילוגיה ==
{| class="wikitable"
|+
!הדמויות העיקריות
!תיאור
|-
|אייברי קיילי גרמבס
|נערה ממשפחה ענייה, שחיה בעיירה בארצות הברית. אמה אינה בין החיים, את אביה לא הספיקה להכיר, והיא מתגוררת עם אחותה, ליבי, ובן זוגה האלים. השלושה מתקשים לשלם שכר דירה, אייברי ישנה במכונית הישנה שלה ומבריזה משיעורים בשביל לעבוד. נבחרה על ידי טוביאס הותורן לרשת את רוב הונו.
|-
|ג'יימסון הותורן
|ג'יימסון הוא אחד הנכדים של טוביאס הזקן. תמיד מחפש את הריגוש הבא שלו. ג'יימסון נוטה להרס עצמי כאשר הוא מחפש תשובות, וברגע שהוא מתחיל להרכיב פאזל הוא לא יכול להפסיק. ואף שהוא קצת אובססיבי, אייברי זקוקה למישהו כמו ג'יימסון שיעזור לה לגלות מדוע טוביאס בחר בה.
|-
|גרייסון הותורן
|האח התאום של ג'יימסון, יורש העצר של האימפריה של טוביאס. אינטליגנטי ונבון. אבל יש דבר אחד שקורע את גרייסון לגזרים; אהבת עבר, שזיכרונה מענה אותו בלי סוף. למרות החיצוניות הקרה שלו, לגרייסון יש רגשות עמוקים – הוא פשוט למד להסתיר אותם. הוא לא מקבל מיד את אייברי ואת הצוואה של סבו, אבל עד מהרה מבין שהם יצטרכו לעבוד יחד כדי לפתור את החידה של הזקן.
|-
|זנדר הותורן
|האח הצעיר ביותר מבין הנכדים של הותורן. אוהב רובוטים ולפוצץ דברים. זנדר מבלה שעות במעבדה שלו. ידיד אמת של אייברי בבית הותורן.
|-
|נאש הותורן
|נאש הות'ורן הוא האח הבכור ומי שמופיע הכי פחות לאורך הסדרה. בגיל צעיר, נאש החליט שהוא לא רוצה שום קשר לכסף של משפחתו ולכן לא אכפת לו מהחידה של הזקן.
|-
|ליבי גרמבס
|ליבי היא אחותה למחצה הגדולה של אייברי. מאז שאמא שלהן מתה, ליבי קיבלה משמורת על אייברי ומקריבה הכול כדי להעניק לה חיים נוחים. החבר של ליבי, דרייק, גורם לאייברי לשנוא אותו בגלל היחס האלים שלו לאחותה.
|}

== הערות שוליים ==

קטגוריה:סדרות ספרי מתח
קטגוריה:ספרי מתח
קטגוריה:ספרי ידיעות ספרים